CELEX: 32018D0726(01)
Language: da
Date: 2018-07-18 00:00:00
Title: Kommissionens afgørelse af 18. juli 2018 om forslaget til borgerinitiativ »Permanent unionsborgerskab«

26.7.2018   
               
               
                  DA
               
               
                  Den Europæiske Unions Tidende
               
               
                  C 264/4
               
            
         KOMMISSIONENS AFGØRELSE
         af 18. juli 2018
         om forslaget til borgerinitiativ »Permanent unionsborgerskab«
         (Kun den engelske udgave er autentisk)
         (2018/C 264/05)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for forslaget til borgerinitiativ »Permanent unionsborgerskab« (»Permanent European Union Citizenship«) er følgende: »unionsborgerskab«.
                  
               
                     (2)
                  
                  
                     Målene for forslaget til borgerinitiativ er følgende: »EU-borgerne vælger Europa-Parlamentet og deltager i dets arbejde, og de udøver dermed traktatfæstede rettigheder, fremmer Unionens demokrati og styrker unionsborgerskabet. I betragtning af Domstolens opfattelse af unionsborgerskabet som en »grundlæggende status« for medlemsstaternes statsborgere, og at Brexit vil fratage millioner af EU-borgere denne status og deres stemme ved valg til Europa-Parlamentet, anmodes Kommissionen om at foreslå måder, hvorpå risikoen for et kollektivt tab af unionsborgerskab og rettigheder kan undgås, og hvorpå alle EU-borgere sikres en sådan status permanent, når den først er opnået, samt deres erhvervede rettigheder«.
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (5)
                  
                  
                     Der kan vedtages EU-retsakter til gennemførelse af traktaterne vedrørende rettigheder for tredjelandsstatsborgere, der opholder sig lovligt i en medlemsstat, herunder betingelserne for fri bevægelighed og ophold i de øvrige medlemsstater. Selv om en sådan retsakt ikke kan give statsborgere i en stat, der er udtrådt af Unionen i henhold til artikel 50 i TEU, stemmeret eller valgbarhed ved valg til Europa-Parlamentet, kan den give borgere i en sådan stat visse rettigheder i lighed med de rettigheder, som EU-borgerne har til at færdes og opholde sig frit på medlemsstaternes område. Desuden kan rettigheder, der besiddes af EU-borgere, som har udøvet deres ret til fri bevægelighed forud for en medlemsstats udtræden af Unionen, samt af deres familiemedlemmer, sikres ved en aftale i henhold til artikel 50 i TEU.
                  
               
                     (6)
                  
                  
                     Forslaget til borgerinitiativ falder ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Forslaget til borgerinitiativ »Permanent unionsborgerskab« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »Permanent unionsborgerskab« registreres hermed.
         
         
            Artikel 2
            Denne afgørelse træder i kraft den 23. juli 2018.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativ »Permanent unionsborgerskab«, der repræsenteres ved Anthony SIMPSON og Dexter WHITFIELD, der fungerer som kontaktpersoner.
         
         
            Udfærdiget i Bruxelles, den 18. juli 2018.
            
               
                  På Kommissionens vegne
               
               Frans TIMMERMANS
               
                  Førstenæstformand
               
            
         
         
            (1)  EUT L 65 af 11.3.2011, s. 1.